Quina temàtica explora el text següent?
Verolat és un terme d'origen francés (veraison), fa referència al canvi de color del raïm, emprat en viticultura per indicar una de les fases del cicle de maduració del raïm.  Es produeix un canvi en el color dels raïms, de manera que les varietats negres s'acoloreixen amb les antocianines o pigments vermells i blavosos, mentre que les varietats blanques es tornen rosses o grogues. A partir d'aquest moment, el pigment del raïm ja no és verd, com passava quan les baies estaven immadures i devien el seu color exclusivament a la clorofil·la.  El verolat representa una transició entre el creixement del raïm i la seva maduració. El procés té lloc a l'estiu i pot considerar-se el començament d'un compte enrere que permet calcular aproximadament, al cap d'uns 45-50 dies, l'instant de la verema. Aquest termini de maduració depèn de les varietats i dels climes on es conreï la planta. La ciència de la viticultura determina quins són els paràmetres ideals de maduresa en els raïms. Quan s'aconsegueixen aquests valors —decisius per a la posterior elaboració dels vins— pot efectuar-se la verema.
El text tracta sobre agricultura.